《龙水板桥院》
宋代·李新

送腊温浓万井同，筠舆犹走万山中。
曝成枯菜依檐白，染出春山映壁红。
掩豆豚肩仍岁俭，传觞酿翁几家空。
不知新嵊招陶否，等向江干送五穷。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。